钦定古今图书集成/明伦汇编/官常典/第558卷 > 崔訦
## 钦定古今图书集成/明伦汇编/官常典/第558卷 > 崔訦

按《周书崔谦传》：“谦弟訦，本名士约。少鲠直有节概，膂
力过人，尤工骑射。释褐领军府录事，转谘议参军。及贺拔胜出牧荆州，以訦为假节冠军将军、防城都督。
又随胜奔梁，复自梁归国，授卫将军、都督，封安昌县
子，邑三百户。从太祖复弘农，战沙苑，皆有功。进爵为
侯，增邑八百户，除京兆郡守，累迁帅都督、抚军将军”、
通直散骑常侍、大都督、车骑大将军、仪同三司、都官
尚书、定州大中正，改封安固县侯，增邑三百户，赐姓
宇文氏，并赐名訦焉。“进爵骠骑大将军、开府仪同三
司，加侍中，进爵万年县公，增邑通前二千四百户。”除
陇州刺史，迁总管凉甘瓜三州诸军事、凉州刺史。訦
莅政强毅，百姓畏之。齐王宪东征，以訦为行军长史。
军还，除使持节、崇德安义等十三防熊和忠等三州
诸军事、崇德防主，加授大将军，改封安平县公。建德
四年，卒，时年六十四。赠鄜延丹绥长五州刺史，谥曰
壮。子弘度。